kardosdrur/scandi-wiki huggingface dataset:
Sottrum

Sottrum er en kommune der er hjemsted for administrationen i Samtgemeinde Sottrum, og har godt 6.200 indbyggere (2013). Den ligger i den sydvestlige del af Landkreis Rotenburg (Wümme), i den nordlige del af den tyske delstat Niedersachsen.

Geografi 
Byen er 2 kilometer fra nord til syd, og 1,5 km fra vest til øst. Den ligger omkring 32 kilometer øst for byen Bremen og 13 kilometer vest for landkreisens administrationsby,Rotenburg (Wümme). Omgivelserne er præget af moser skove og floddalene fra Wümme og Wieste.

Inddeling 
I kommunen Sottrum ligger ud over hovedbyen landsbyerne Stuckenborstel og Everinghausen, som blev indlemmet i kommunen ved områdereformen i 1974.

Nabokommuner 
Sottrum grænser mod nord til Reeßum (2,5 km), mod øst til Hassendorf (3 km), mod syd til Hellwege (5 km) og
mod vest til Landkreis Verden og kommunen Ottersberg (5,5 km).

Trafik 
Bundesstraße 75 går gennem Sottrum, og Stuckenborstel ved motorvejen A 1 ligger ca. 2 kilometer fra byen.

Byen har en station på Jernbanelinjen Wanne-Eickel–Hamburg, på hvilken metronom Eisenbahngesellschaft driver ruten Hamburg–Bremen.

Eksterne kilder/henvisninger 

 Om kommunen på Samtgemeindens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Laurids Theodor Rosendahl

Laurids Theodor Rosendahl (18. september 1879 - 11. juni 1959) var en dansk gasmåleraflæser, politiker for DKP og fagforeningsformand for smedene i Esbjerg imellem 1923 til 1954. Rosendahl var medlem af Esbjerg byråd fra 1937 og til han blev arresteret af det danske politi den 22. juni 1941, og indsat i Horserødlejren, på grund af helbredet blev han dog løsladt igen i 1942 og kunne derfor stille arbejde med illegalt arbejde. Efter befrielsen blev Rosendahl valgt ind i Folketinget, ved det efterfølgende valg i 1947 blev han dog ikke genopstillet, og fortsatte i stedet hans arbejde lokalt i Esbjerg. Borgerligt viet i 1905 med Hansigne Hansen (1898-1961).

Referencer 

Tidligere folketingsmedlemmer fra DKP
Folketingsmedlemmer i 1940'erne
Kommunalbestyrelsesmedlemmer fra DKP
Fagforeningsfolk fra Danmark
Kotra

Kotra (, , ) er en 109 km lang flod i Hviderusland og Litauen. Floden er kendt på grund af et sjældent fænomen af flodforgrening.

Ula, der har sit udspring i Hviderusland, flyder i en nordvestlig retning. På grænsen mellem Hviderusland og Litauen, nær landsbyen Paramėliai, omkring 22 km sydøst for Varėna i Alytus apskritis, grener Ula sig ud i to selvstændige floder: Kotra, en biflod til Nemunas flyder mod sydvest, og Ula, en biflod af Merkys, flyder mod nordvest. Flodforgrening opstod i anden halvdel af 1800-tallet, da Ula på grund af erosion krydsede vandskellet mellem sit eget og Kotras afvandingsområde. Resultatet er, at Ula udvidede sit afvandingsområde med ca. 410 km², og Kotra mistede to bifloder. Processen forårsagede samtidig et fald i grundvandstanden og den næsten totale forsvinden af flere store søer i området.

Kotra udgør grænsen mellem Hviderusland og Litauen på de første 24 km af dens løb, og på de resterende 85 km til udmundingen i Nemunas løber Kotra gennem Hviderusland.

På strækningen langs grænsen flyder Kotra langs de sydlige dele af Čepkeliai-sumpene, et vådområde af international betydning. Med ændringerne i afvandingsområdet og grundvandsstanden er omkring 20 km² af åbne moser overgroet med træer. Varėna distriktskommune har etableret et 1.085 km² stort reservoir for at beskytte det naturlige vådmiljø.

Kilder

Eksterne henvisninger 
 Čepkeliai  om Kotra med kort over flodforgreningen, hentet 22. januar 2015, 
 Foto på panoramio 
 Flodforgrening

Bifloder til Nemunas
Floder i Hrodna voblast
Floder i Litauen
Grænseoverskridende beskyttede områder
Emil Åberg

Oskar Filip Emil Åberg (født 2. januar 1864 i Uppsala, død 27. marts 1940 i Sollentuna) var en svensk maler, grafiker, illustrator, animator og instruktør.

Emil Åberg studerede maleri hos Edvard Perséus og på Tekniska skolan i Stockholm. Senere studerede han ved Konstakademien 1883-1888 og radering hos Axel Tallberg.

Emil Åberg malede ofte genrebilleder i 1700-talsmiljø, landskabs- og bybilleder og portrætter. Hans billeder er oftest malet i varme nuancer. Han er repræsenteret på blandt andet det svenske Nationalmuseum og Uppsala Universitetsbibliotek. Han udførte illustrationer for aviser og på postkort og til flere numre af Barnbiblioteket Saga. Emil Åberg arbejdede 1916 for produktionsselskabet Pathé Frères filial i Stockholm og fremstillede der tre animerede kortfilm.

Galleri

Referencer 

Personer fra Uppsala
Kunstnere fra Sverige
Isaac Alfasi

Isaac ben Jacob Alfasi ha-Cohen (født 1013, død 20. april 1103) var en jødisk talmudspecialist.

Isaac Alfasi virkede mest i Fez, Marokko, hvor han blandt andet skrev sine berømte kommentarer til Talmud i værket Sefer ha-Halakhot ("Lovenes bog"), som har beholdt sin indflydelse frem til moderne tid.

Kilder 
 Nationalencyklopedin multimedia plus, 2000

Jøder
Lægekokleare

Lægekokleare (Cochlearia officinalis), ofte skrevet læge-kokleare, er en toårig, 20-50 cm høj plante i korsblomst-familien. Arten er udbredt langs Vesteuropas kyster og i Europas bjergegne samt i arktiske egne. Lægekokleare er kendetegnet ved, at alle stængelblade er ustilkede med hjerteformet omfattende grund og ved at rosetbladene er hjerte- eller nyreformede samt ved at skulperne er kugleformede og 4-7 mm i diameter. Dens blade har fra gammel tid været kendt blandt søfolk som et middel mod skørbug.

I Danmark findes lægekokleare hist og her ved kyster på sandet tanggødet bund, på strandenge og klipper. Den blomstrer med hvide, 8-10 mm lange blomster i maj og juni.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Kokleare
Björn Bergmann Sigurðarson

Björn Bergmann Sigurðarson (født 26. februar 1991 i Akranes) er en islandsk fodboldspiller, der spiller for den russiske klub FC Rostov. 

Han har tidligere spillet for engelske Wolverhampton Wanderers FC, og var fra Wolverhsmpton i forårssæsonen udlejet til den danske superligaklub F.C. København i forårssæsonen 2015.

Han har tidligere spillet i IA Akranes og norske Lillestrøm før skiftet til Wolverhampton. Han blev herfra udlejet til norske Molde FK på en lejeaftale og senere til F.C. København. Han spillede 14 Alka Superliga-kampe og 3 kampe pokalkampe, og han var bl.a. med til at vinde DBU Pokalen ved at slå FC Vestsjælland 3-2 i finalen 14. maj.

Ved lejemålets ophør udtalte manager Ståle Solbakken:

-  Omkring Björn, så har har han i nogle kampe vist, at han kan spille med på hvilket som helst niveau, ikke mindst på det seneste, hvor han var en afgørende faktor for, at vi vandt pokaltitlen blandt andet. Desværre har han haft problemer med sin ryg, og da han nu står foran en operation, så har vi valgt ikke at udnytte vores købsoption. Vi vil dog holde øje med hans genoptræning og følge hans karriere i fremtiden, især fordi han kun har et år tilbage af sin kontrakt med Wolverhampton.

Björn Bergmann Sigurðarson har spillet en række A-landskampe for Island, hvor han debuterede i en hjemmekamp mod Cypern den 6. september 2011, hvor han blev skiftet ind i det 84. spilleminut. Sigurðarson har også fire U21-landskampe og tre mål. Han deltog ved VM 2018 i Rusland.

Noter

Eksterne links 
 Profil på Uefa.com

Fodboldspillere fra ÍA
Fodboldspillere fra Lillestrøm SK
Fodboldspillere fra Wolverhampton Wanderers F.C.
Fodboldspillere fra Molde FK
Fodboldspillere fra FC København
Deltagere ved verdensmesterskabet i fodbold 2018
Personer fra Akranes
Engelsk kokleare

Engelsk kokleare (Cochlearia anglica) er en 20-50 cm høj plante i korsblomst-familien. Arten er kendetegnet ved, at alle stængelblade er ustilkede med hjerteformet omfattende grund og ved at rosetbladene har kileformet grund samt ved at skulperne er sammentrykte, aflangt elliptiske og 8-15 mm lange.

I Danmark findes engelsk kokleare hist og her ved de indre kyster på våd leret bund, ofte ved udmundingen af vandløb. Den blomstrer i maj og juni.

Kilder og eksterne henvisninger 

Kokleare
Dansk kokleare

Dansk kokleare (Cochlearia danica) er en enårig, 10-20 cm høj plante i korsblomst-familien. Arten er udbredt langs Vesteuropas kyster. Dansk kokleare er kendetegnet ved, at de nedre stængelblade er stilkede og ofte trelappede, mens de øvre er ustilkede med spydformet, ikke omfattende grund. De hvide eller sjældnere rødlige blomster er 6-7 mm. Skulperne er kugleformede og 4-7 mm lange.

I Danmark findes dansk kokleare hist og her langs alle kyster på åben sandet bund, strandvolde samt på tuer på strandenge. Den blomstrer i maj og juni.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Kokleare
Calathus vivesi

Calathus vivesi er en løbebille tilhørende underfamilien Platyninae. Den lever i Spanien.

Referencer

Løbebiller
Grønlandsk kokleare

Grønlandsk kokleare (Cochlearia groenlandica) er en 5-30 cm høj plante i korsblomst-familien. Arten har aflange til spatelformede stængelblade. Blomsterne er hvide. Skulperne er elliptiske til næsten kugleformede. Skulper og grundblade varierer meget i form.

I Grønland findes grønlandsk kokleare i næsten hele landet på strandenge, strandbredder, på gødet bund ved fuglefjelde og bebyggelse samt i snelejer og på flydejord i indlandet.

Kilder og eksterne henvisninger 

Kokleare
Kokleare
Sergej Ivanov (politiker)

Sergej Borisovitj Ivanov (, ; født 31. januar 1953 i Leningrad, Sovjetunionen) er en russisk politiker. 

Ivanov har en baggrund i KGB og har arbejdet på ambassaderne i Helsinki og Nairobi. Under Boris Jeltsins præsidentperiode begyndte han i 1999 at arbejde som sekretær for det russiske sikkerhedsråd. Ved Vladimir Putins tiltræden fik han udvidede beføjelser og i 2001 efterfulgte han Igor Sergejev som forsvarsminister, en post han havde frem til februar 2007, hvor han blev afløst af Anatolij Serdjukov. 

Efter posten som forsvarsminister tiltrådte han som vice-premierminister for Rusland. Putin og Ivanov er venner fra KGB-tiden i midten af 1970'erne og Ivanov har ofte fået tildelt tunge poster under Putins ledelse. Ivanov blev set som en mulig kandidat til præsidentposten ved præsidentvalget i 2008, men det blev i stedet den anden vice-premierminister Dmitrij Medvedev, der stillede op. 

Sergej Ivanov er udpeget som formand for det russiske statsejede selskab United Aircraft Corporation, der har samlet størstedelen af den russiske flyindustri.

Eksterne links 

Politikere fra Rusland
Personer fra Sankt Petersborg
United Aircraft Corporation

JSC United Aircraft Corporation (UAC) (russisk: Объединённая Авиастроительная Корпорация, Obyedinyonnaya Aviastroitelnaya Korporatsiya (OAK)) er et russisk børsnoteret aktieselskab, hvori den russiske stat er hovedaktionær. Selskabet er moderselskab for russiske virksomheder, der driver virksomhed med udvikling, fremstilling og salg af militære og civile fly. Selskabet har hovedkvarter i Krasnoselskij, Centrale administrative okrug, Moskva.

Historie 
UAC blev grundlagt den 20 februar 2006 ved et dekret udstedt af Ruslands præsident Vladimir Putin. I oktober 2007 og i 2008 blev foretaget en række kapitalforhøjelser i selskabet Den russiske stat beholdt dog aktiemajoriteten i selskabet og besidder pr. januar 2015 80,29% af kapitalen. Den nuværende aktiekapital udgør 174,61 mia. russiske rubler.

I december 2007 oplyste Ruslands næststørste (og statsejede) bank Vneshtorgbank (VTB), at banken ville sælge sin 5% andel i UAC til det europæiske EADS (i dag Airbus Group). VTB solgte senere samme måned sin ejerandel i EADS til en anden statsejet russisk bank (VEB).

United Aircraft Corporation er blevet kaldt en af de russiske "nationale mestre", en betegnelse for store selskaber, der forventes ikke blot at opnå overskud, men også at fremme nationens interesser.

Produktion 
UAC vil gennemføre syv projekter, som den russiske flyindustri havde planlagt ved sammenlægningen, herunder projektet Sukhoj Superjet 100 og fremstillingen af et nyt mellemdistance passagerfly Irkut MC-21 (udviklet af Irkut, Iljusjin and Tupolev).

I 2013 producerede UAC 123 fly, herunder flere passagerfly og militærfly til Ruslands luftvåben. Omsætningen i 2013 udgjorde 220 mia. rubler.

Selskabsstruktur 
Selskabets bestyrelse udgøres af en række repræsentanter for den russiske stat og russiske statsvirksomheder. Tidligere russisk forsvarminister og vice-premierminister Sergej Ivanov har været formand for selskabet. Pr. januar 2015 er selskabets bestyrelsesformand Vladimir Dmitriev, der også er formand for den russiske investeringsbank Vnesheconombank. Direktør er Sluysar Juri.

UAC ejer en række selskaber indenfor russisk flyindustri, herunder Irkut Mikojan, Sukhoj, Iljusjin, Tupolev, Beriev og Jakolev. Den Uzbekiske producent Tashkent Aviation (tidligere TAPO) er ligeledes optaget i UAC.

Nuværende produkter 
UAC' produkter omfatter:

Civile fly 

 Iljusjin Il-114
 Iljusjin Il-96
 Irkut MC-21
 Sukhoj Superjet 100
 Sukhoj Superjet 130
 Sukhoj Su-80
 Tupolev Tu-204

Fragtfly 
 Ilyushin Il-114T
 Ilyushin Il-96-400T
 Irkut Multirole Transport Aircraft
 Tupolev Tu-204C

Specialfly 
 Beriev Be-200

Militærfly 

 Iljusjin Il-76
 Iljusjin Il-78
 Mikojan MiG-29
 Mikojan MiG-35
 Sukhoj Su-25
 Sukhoj Su-27
 Sukhoj Su-30
 Sukhoj Su-33
 Sukhoj Su-34
 Sukhoj Su-35BM
 Sukhoj T-50
 Jakolev Yak-130

Noter

Eksterne links 

 United Aircraft Corporation official website 
 United Aircraft Corporation official website 

 
Flyproducenter fra Rusland
Konglomerater fra Rusland
Statsejede virksomheder fra Rusland
Selskaber noteret på Moscow Exchange
Etableret i 2006
Tórbjørn Jacobsen

Tórbjørn Jacobsen (født 7. oktober 1955 i Ærøskøbing i Danmark) er en færøsk havnefoged, sømand og politiker (T).

Han er uddannet skibsfører fra Føroya Sjómansskúli, og var skipper/skibsfører 1980–2000. Han har været direktør og bestyrelsesmedlem i Kongshavnar Útgerðarfelag og bestyrelsesmedlem i Dagsbrún i Fuglafjørður. Jacobsen er bosat på Glyvrar og arbejder som havnefoged i Runavík.

Jacobsen var valgt til Lagtinget 2002–2011, og mødte fast som suppleant for Signar á Brúnni 1998–2000. Jacobsen var undervisnings- og kulturminister i Anfinn Kallsbergs første regering 2000–2001 og var fast mødende suppleant i Folketinget for vicelagmand Høgni Hoydal 2001–2004. I 2007 blev han valgt til politisk næstformand for Tjóðveldi. Han var senere fiskeriminister i Jóannes Eidesgaards anden regering fra februar til september 2008. 

Fra 1. januar 2013 til 31. december 2015 er han viceborgermester i Runavíkar kommuna, valgt på fælleslisten Almannalistin. Ved årsskiftet 2015/16 bliver han borgmester i Runavíkar kommuna, fordi borgmester Magnus Rasmussen kom i Lagtinget ved valget 1. september 2015 og har besluttet at tage orlov fra posten fra 1. januar 2016. Torbjørn Jacobsen har fået orlov fra sit arbejde som havnemester for Runavík havn.

Lagtingsudvalg 
2008–2011 medlem i Finansudvalget
2008–2011 medlem i Velfærdsudvalget
2004–2008 medlem i Erhvervsudvalget
2004–2008 medlem i Kulturudvalget
1998–2000 medlem i Justitsudvalget

Referencer

Eksterne henvisninger
 Gammelt portrætfoto

Lagtingsmedlemmer fra Færøerne
Personer fra Østerø
Politikere fra Tjóðveldi
Kulturministre fra Færøerne
Fiskeriministre fra Færøerne
Borgmestre fra Færøerne
Soseforliset 1678

Soseforliset nat til 5. december 1678 var et af Danmarkshistoriens største skibsforlis, og foregik under den Skånske Krig langs Bornholms sydkyst ved Sose Rev mellem Sose Odde og Pedersker Sømark, også kaldet Sose Vig eller Sose-bugten.

Forliset 
En armétransport på 25 skibe fra Pommern til Sverige kom på grund af snestorm og dårlig sigt for tæt på land, så op mod 19 skibe gik på grund og 15 af dem forliste med 1.000 til 1.500 omkomne.

De svenske styrker i Pommern havde overgivet sig til kurfyrst Frederik Vilhelm den Store af Brandenburg-Preussen. Armétransporten var undervejs fra Peenemünde og Stralsund til Karlshamn og Kalmar med 3.400 mænd og 600 kvinder og børn ombord, mange af dem krigsfanger på vej hjem til Sverige.

På Bornholm var en lokal milits vidne til katastrofen, heriblandt en af frihedskæmperne fra den bornholmske opstand i 1658, Jens Kofoed, som foreslog, at man skulle slå de skibbrudne ihjel, men så vidt kom det dog ikke.

Vragene 
Vragene ligger på havbunden under et tykt lag sand, så under gunstige forhold har fritidsdykkere mulighed for at gøre interessante fund. Dette er bl.a. sket i 2009, hvor der blev fundet nogle fine ting i sølv.

Noter

Eksterne links 
 Soseforliset  1678  - bornholmsmuseum.dk
 Sose Odde - Skibskatastrofen 1678 - 367ture.dk

 Sølvskat fundet på Bornholm - Jyllands-Posten 30. juni 2009
 Dykker finder sølvskat fra skibsforlis i 1678 - Kristeligt Dagblad 1. juli 2009
 Sølvskat fundet på havets bund - narhvalen.dk 23. januar 2010
 Foredrag om danmarkshistoriens største forlis - Alt om Historie 13. februar 2011
 Danmarkshistoriens største forlis er stort set glemt - DR 22. januar 2015
 Stort forlis i Danmarkshistorien overses - Maritime Danmark

Litteratur 
 Katastrofen ved Bornholm - Sose 1678, af Birger Thomsen (1981)
Bornholmske Samlinger 2008, side 90-109:
 Danmarkshistoriens største skibskatastrofe? Strandingen ved Sose i 1678, af Jakob Seerup
 Lidt om hvad man fandt efter Sosestrandingen, af Henrik Vensild

Den Skånske Krig
Skibskatastrofer
Skibsvrag i Danmark
Skibsvrag i Østersøen
Patrick Gallagher

Patrick Gallagher (født 21. februar 1968) er en canadisk skuespiller.

Karriere 
Gallagher er kendt for sine tv-roller som, Joe Finn i Da Vinci's Inquest, alkoholsælger i Entourage, Leon i The Line, Farhod the Fierce i Pair of Kings, og Ken Tanaka i Glee, og hans filmroller som Besværlige Davies i Master and Commander: The Far Side of the World og Gary the bartender i Sideways. Gallagher har også spillet hunneren Attila i Nat på museet og dets efterfølgere, og Chow i True Blood.

Personlige liv 
Gallagher blev født i Chilliwack, British Columbia, Canada. Han er af kinesisk og irsk afstamning.

Referencer

Eksterne henvisninger 

 

Skuespillere fra Canada
Rind Kommune

Rind Kommune var en landkommune i Ringkøbing Amt fra 1882–1967.

Administrativ historik 
Rind Kommune blev dannet ved en deling af Rind-Herning Sognekommune i 1882.

Valgresultater efter år

Referencer 

Kommuner i Ringkøbing Amt
Flipkrave-slægten

Flipkrave-slægten (Teesdalia) er en slægt af planter, der består af to arter, hvoraf den ene findes vildtvoksende i Danmark. Slægten Teesdalia er opkaldt efter den engelske botaniker Robert Teesdale (1740-1804).

Arter 
Den danske art i slægten:
 Flipkrave (Teesdalia nudicaulis)

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet  

Planteslægter
Korsblomst-familien
Flipkrave

Flipkrave (Teesdalia nudicaulis) er en enårig, 8-15 cm høj plante i korsblomst-familien. Arten er udbredt i Europa og Nordafrika. Flipkrave har én opret, midtstillet bladløs stængel og flere opstigende stængler med få smalle blade. Blomsten har hvide, 3-4 mm lange kronblade, hvor de to er små, mens de to andre er større. Skulperne er omvendt ægformede med smalle vægge.

I Danmark findes Flipkrave almindeligt i Jylland, sjældnere på Øerne, på tør sandet bund, i klitter, overdrev og på heder.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet  
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Korsblomst-familien
Floatglas

Floatglas (dansk: flydende glas) er en fremstillingsproces af planglas af kalk-soda-silikatglas. Udviklet af
 Pilkington Brothers i 1959. men bliver også brugt som en beskrivelse af glas lavet med denne process.

Floatglas kan hærdes og lamineres. Glasset kan også påføres metalbelægninger eller andet, der f.eks. kan have solafskærmende virkning.

I dag produceres ca 90% af den vestlige verdens planglas i floatglasanlæg.

Process 
Glasmassen (ca. 1500 °C) flyder ud over et bad af flydende tin (ca. 1100 °C). Glasset opnår derved en ensartet tykkelse, blank overflade og fremstår fri for optiske forvrængninger. Glasmassen tilsættes forskellige metaloxider, når der fremstilles gennemfarvet glas.
Afkølingen fortsætter i en lang “kølekanal” under nøje kontrollerede forhold, så der ikke opstår uønskede spændinger i glasset. Glasset skæres herefter i passende størrelser.

Kilder 

Glas
Andreas Blomqvist

Andreas Blomqvist (født 5. maj 1992) er en svensk fodboldspiller, der spiller for IFK Norrköping.

Karriere

Mjällby AIF 
Andreas Blomqvist gjorde den 30. juni 2012 sin debut i Allsvenskan for Mjällby AIF, da han kom ind i halvlegen i hjemmekampen mod IFK Norrköping.

AaB 
Han skiftede til AaB fra Mjällby AIF i januar 2015 på en kontrakt, der gælder til 30. juni 2019.

Han fik sin debut for AaB i Superligaen den 23. februar 2015, da han blev skiftet ind i det 86. minut i stedet for Jakob Blåbjerg i et 1-0-nederlag ude til Hobro IK. Det var samtidig Andreas Blomqvists eneste kamp for AaB.

IFK Norrköping 
Den 27. februar 2016 blev det offentliggjort, at han skiftede til IFK Norrköping på en treårig kontrakt efter længere tids rygter om et skifte væk fra AaB.

Referencer

Eksterne henvisninger 
 Andreas Blomqvist på svenskfotboll.se
 Andreas Blomqvist  på fodbold.aabsport.dk

Fodboldspillere fra Sverige
Fodboldspillere fra Mjällby AIF
Fodboldspillere fra AaB
Fodboldspillere fra IFK Norrköping
Maggie Q

Margaret Denise Quigley (født 22. maj 1979), professionelt kendt som Maggie Q, er en amerikansk skuespiller og model.

Filmografi

Referencer

Eksterne henvisninger 

 

Skuespillere fra USA
Personer fra Honolulu
Jacek Yerka

Jacek Yerka (født 1952) er en polsk surrealistisk maler fra Toruń i Polen. Yerkas værker har været udstillet i Polen, Tyskland, Monaco, Frankrig og USA og er på flere museer i Polen.

Opvækst og uddannelse 
Jacek Yerka blev født i 1952. Begge hans forældre havde læst på kunstakademiet. Allerede som barn tegnede Yerka og lavede skulpturer. Hans interesser gjorde det svært for ham i skolen, og han har selv beskrevet sin skoletid som en "grå, nogle gange skræmmende virkelighed.

Yerka havde ikke planlagt at blive kunstner som sine forældre og overvejede at studere astronomi eller medicin. Et år inden eksamen besluttede han at arbejde som maler. Det gjorde, at han bestemte sig for at studere kunst og grafisk design.

Karriere 
Yerka begyndte at arbejde fuld tid som kunstner i 1980 og havde flere kontrakter med gallerier i Warsawa og arbejde også for kommission. Han nævner, at Hieronymus Bosch, Pieter Bruegel, Alessandro Cagliostro, Jan van Eyck og Hugo van der Goes havde indflydelse på hans arbejde. Hans motiver er mystiske væsner, vidtstrakte landskaber og ekstraordinær arkitektur.

I 1990 fik Yerka kontrakt med Hollywood-produceren Renee Daalder om at skabe figurer, monstermaskiner og surrealistiske landskaber til science fiction-filmen Strawberry fields.

Hæder 
 World Fantasy Award for Best Artist, 1995
 Ærespris i Toruń, 24. juni 2008

Litteratur 
 The Fantastic Art of Jacek Yerka, Morpheus International (1994)
 MIND FIELDS, The Art of JACEK YERKA, The Fiction of HARLAN ELLISON, Morpheus International (1994)

Referencer

Eksterne henvisninger 
 Artist's homepage
 Jacek Yerka - Fantastic Art Collective 

Malere fra Polen
Pakhus 2013

Pakhus 2013 er et kommende byggeri beliggende på Aarhus Ø, projektet indeholder 5 højhuse med varierende højde på 50 m, 44,50 m, 43 m, 43 m, 32,50 m. Pakhus 2013 er på i alt ca. 37.000 m2 og bliver en blanding af erhvervs og boligbyggeri

Byggeriet bliver opført af domis ejendomme og er tegnet af AART architects.

Kilder

Aarhus Ø
Bygninger, konstruktioner og anlæg i Aarhus
Comwell